L'avinguda Andoni Sarasola s'obri al trànsit de manera provisional a partir de hui
31 d’agost 2021

![Imagen sin texto alternativo.](/media/jjpbvwis/85c_begona.jpg)  

L'avinguda Andoni Sarasola s'obri al trànsit provisionalment a partir de hui, no obstant això, les obres encara no han finalitzat a causa de problemes de proveïment per part dels proveïdors d'alguns elements necessaris. Des del departament de Manteniment es demana prudència a la ciutadania ja que la zona encara està amb la senyalització d'obres al no estar acabada definitivament.

El regidor de Manteniment, Pepe Gil, ha explicat que «**tenim previst que al llarg de les pròximes setmanes ens proveïsquen dels fanals i de tot el que fa falta per a acabar l'obra i donar-la per finalitzada. El motiu d'obrir d'una manera més precipitada és perquè algunes persones estaven fent algun ús d'eixa via d'una manera no correcta, perquè se saltaven els senyals de prohibició. També perquè es millore el trànsit ja que estan les falles muntades i sempre hi ha una mica més de problema a la mobilitat**». 

  

D'altra banda, esta intervenció compta amb un pressupost total de 418.163 euros, dels quals 250.000 estan sufragats per l'aportació de la Generalitat Valenciana mitjançant el Pla Construim Pobles de la Vicepresidència Segona i Conselleria d'Habitatge i Arquitectura Bioclimàtica. Els 168.163 euros restants són a càrrec del Departament de Manteniment de l'Ajuntament de Sagunt.

  

L'actuació ha consistit en l'ampliació i millora de l'accessibilitat de la vorera nord i la seua continuïtat fins a la rotonda del carrer Maestrat, l'allargament del carril bici del costat sud, el cobriment de séquies adjacents i el perfeccionament de la xarxa d'enllumenat públic, que quedarà completada. A més, s'ha repavimentat la calçada de la via i s'han afegit nous passos de vianants.

  

  

  

  

  

*   [](http://www.facebook.com/sharer.php?u=https://aytosagunto.es/va/actualitat/l-avinguda-andoni-sarasola-s-obri-al-transit-de-manera-provisional-a-partir-de-hui/ "Facebook")
*   [](http://twitter.com/share?url=https://aytosagunto.es/va/actualitat/l-avinguda-andoni-sarasola-s-obri-al-transit-de-manera-provisional-a-partir-de-hui/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-avinguda-andoni-sarasola-s-obri-al-transit-de-manera-provisional-a-partir-de-hui/ "Linked In")
*   [](mailto:?body=https://aytosagunto.es/va/actualitat/l-avinguda-andoni-sarasola-s-obri-al-transit-de-manera-provisional-a-partir-de-hui/)